– Падабаюцца ўтульныя кавярні і бары, люблю, каб было прыгожа. Акурат як сёння (Мікіта выступаў у кавярні Paragraph – аўт.), калі ёсць прыгожая insta-сцяна, каб потым атрымаліся добрыя фотачкі. Мае чытачы, дакладней сказаць, чытачкі, – гэта, натуральна, дзяўчаты. Хоць сустракаюцца і пацаны, якія стрымана рэспектуюць. Большасць маіх вершаў пра каханне і ўсё такое. Хаця пра што яшчэ павінны быць вершы, калі не пра каханне? У Бітлоў таксама ў кожнай песні love love love. І ў мяне: кожны павінен упасці ў каханне!